Nyeste Skilderie af Kiøbenhavn, 1809-12-12
Da Stiftamtmanden Grev Trampe, ved sin Ankomst til Jsland den 6 Junii d. A., erfarede, at engelsk Handel var etableret der i Landet den foregaaende Vinter, lod han udgaae et Forbud herimod, i Overeenstemmelse med de allernaadigste Anordninger af 9 Sept. og 30 Oct. 1807, men af Cargadeuren for den engelske Handel i Reikevig Savignac blev herover ført Klage til Capitain Nott, Commandeur af et ved Havnefjord anløbet engelsk Krigskib. Stiftamtmand Grev Trampenødsagedes derfor at træde i Underhandlinger med denne, og en Overeenskommelse blev derpaa, under 16 Junii, indgaaet imellem ham og Capitain Nott, i hvis Følge Sidstnævnte forpligtedes til at afholde sig fra al Fiendtlighed mod Landet og til at respectere offentlig og privat Eiendom, m.m. Under denne Tilstand ankom den 21 Junii til Reikevig det engelske armerede Fregatskib Margarethe and Anne, ombord paa hvilket Eieren af den i Island etablerede engelske Handel, en vis Kjøbmand Phelps fra London, befandt sig tilligemed den forrige danske Kaperfører Jørgen Jørgensen. Egenmægtigen, og uden at mindste Hindringer lagdes dem i Veien, lode disse strax Grev Trampe, som Fange, føre ombord paa bemældte Skib, hvor han fra 25 Junii til 30 August holdtes under stræng Bevogtning. Endskjøndt Jørgensen, kun var at ansee som Kjøbmand Phelps's Hoved redskab, var denne dog den egentligen Handlende, og i hans Navn blev Alt udført. Efter at han havde underkjøbt nogle af de sletteste Mennesker, løsgivne Misdædere, Gjældsarrestanter og deslige, til at udgjøre hans Livvagt og at tage Tjeneste imod Fædrenelandet, lod han et Batterie opføre ved Reikevig, og beskikkede som Commandant for Samme en svensk Bødker Malmqvist med 300 Rdlr. fast Gage. Al dansk Myndighed i Landet blev ophævet, det danske Flag nedtaget og et af Jørgensen opfundet nyt Flag heiset, nemlig blaat med 3 hvide Torsk i Kanten. Først lod han proclamere til Affald fra den danske Krone, og til en republikansk Regjeringsform i Jsland, og senere i en Proclamation af 11 Julii erklærede han sig som Landets øverste Bestyrer, hele Øens Beskytter og Øverstbefalende til Lands og Vands. Under denne Usurpation, som varede fra 25 Junii til 23 August d. A., og som Phelps og Jørgensen foregave at være grundet paa et letter of Mark, der var dem givet, bleve de største Voldsomheder, udøvede, offentlige Kasser røvedes og med Pengene blev ødslet paa den skjændigste Maade; det Offentliges Eiendomme og Magaziner confiskeredes, Privates tildeels ogsaa, Nogles bleve seqvestrerede og adskillige Handlende tvungne at overlade deres Varebeholdninger langt under Jndkjøbsprisen; Forbrydere løsgaves, Embedsmænd bleve afsatte og andre beskikkede i deres Sted, nogle Embedsmænd nedlagde ganske deres Embeder; deriblandt vare Amtmand Thorarensen, Sysselmændene Secretair, Briem, Jon Scheving, Thord Bjørnsen og Espolin. Etatsraad og Justitiarius Stephensen vedblev derimod sit Embed paa Vilkaar, at Landets Love, i eet og alt maatte blive i Kraft, og den samme Grundsætning fulgte hans Broder Amtmand Stephensen, begge i den Tanke at kunne virke til deres Fædrelands Frelse og dets Jndbyggeres Beskyttelse under Vedblivelsen af deres Embeder; ogsaa gjorde disse Mænd, efter Beretningen, flere Gange Forsøg paa at conservere Landet under Hs. Majestæts og Lovenes Beskyttelse; men deres Bestræbelser vare stedse forgjeves. Først ved den engelske Capitain Alexander Jones's Ankomst til Jsland med Skibet the Talbot, lykkedes det for disse Mænd at faae opnaaet deres Øiemeed i Landets Anliggende. Efter at denne Capitain var bleven underrettet om Phelps's og Jørgensens Fremfærd, og han tillige havde hørt den fangne Grev Trampes Forklaring, blev en ny Overeenskommelse sluttet den 22 August sidstleden af Justitiarius Stephensen samt Amtmand Stephensen, paa den ene og Capitain Jones samt SammelPhelps paa den anden Side, hvorved alle af Jørgensen udstedte Proclamationer annulleredes, og forbemældte Overeenskommelse imellem Grev Trampe og Nott fornyedes; alle danske Embedsmænd gaves igjen Frihed at tiltræde deres Embeder, undtagen nogle faa, som havde været i Jørgensens Tjeneste, hvorhos, ifølge Overeenskommelsen, alle danske Eiendomme samt offentlige Penge skulde tilbagegives. Capitain Jones modtog fra Justitiarius Stephensen en summarisk Forestilling om det Hele, som var foregaaet, tilligemed en Klageover den udeblevne Rigtighed fra Usurpateurernes Side for de offentlige saavelsom private Eiendomme; derpaa afsendte han en Officier til England paa Skibet Orion med Phelps og Jørgensen; Grev Trampe, Sysselmand Koefoed, som var nøie bekjendt med det Forefaldne, saavelsom 2de Kjøbmænd, afreiste ogsaa til England med en Engelsk Fregat.